CELEX: 62020CN0484
Language: da
Date: 2020-10-01 00:00:00
Title: Sag C-484/20: Anmodning om præjudiciel afgørelse indgivet af Oberlandesgericht München (Tyskland) den 1. oktober 2020 — Vodafone Kabel Deutschland GmbH mod Bundesverband der Verbraucherzentralen und Verbraucherverbände — Verbraucherzentrale Bundesverband e.V.

14.12.2020   
            
            
               DA
            
            
               Den Europæiske Unions Tidende
            
            
               C 433/33
            
         
      Anmodning om præjudiciel afgørelse indgivet af Oberlandesgericht München (Tyskland) den 1. oktober 2020 — Vodafone Kabel Deutschland GmbH mod Bundesverband der Verbraucherzentralen und Verbraucherverbände — Verbraucherzentrale Bundesverband e.V.
      (Sag C-484/20)
      (2020/C 433/41)
      Processprog: tysk
      
         Den forelæggende ret
      
      Oberlandesgericht München
      
         Parter i hovedsagen
      
      
         Sagsøgt og appellant: Vodafone Kabel Deutschland GmbH
      
         Sagsøger og indstævnt: Bundesverband der Verbraucherzentralen und Verbraucherverbände — Verbraucherzentrale Bundesverband e.V.
      
         Præjudicielt spørgsmål
      
      Skal artikel 62, stk. 4, i direktiv (EU) 2015/2366 (1) fortolkes således, at bestemmelsen er til hinder for en national lovgivning eller praksis, der har form af en overgangsbestemmelse for så vidt angår løbende skyldforhold med forbrugere, og hvorefter forbuddet mod gebyrer på anvendelse af betalingsinstrumenter og betalingstjenester i henhold til den relevante nationale gennemførelsesbestemmelse kun finder anvendelse, såfremt det tilgrundliggende skyldforhold er opstået den 13. januar 2018 eller senere, men ikke når det tilgrundliggende skyldforhold bestod før den 13. januar 2018, men hvor gennemførelsen af (yderligere) betalingstransaktioner dog først blev påbegyndt den 13. januar 2018 eller senere?
      
         (1)  Europa-Parlamentets og Rådets direktiv (EU) 2015/2366 af 25.11.2015 om betalingstjenester i det indre marked, om ændring af direktiv 2002/65/EF, 2009/110/EF og 2013/36/EU og forordning (EU) nr. 1093/2010 og om ophævelse af direktiv 2007/64/EF (EUT 2015, L 337, s. 35).